คลังหวั่นสงครามรัสเซีย ยูเครน บานปลาย ดันราคาน้ำมันแพง
คลังหวั่นสงครามรัสเซีย ยูเครน บานปลาย ดันราคาน้ำมันแพง 100 เหรียญต่อบาเรล
3 มี.ค. 2565

นายอาคม เติมพิทยาไพสิฐ รมว.การคลัง กล่าวว่า วิกฤติโควิด-19 ในครั้งนี้อาจใช้เวลายาวนานกว่าวิกฤติต่าง ๆ การติดเชื้อพุ่งไปถึง 2 หมื่นคนต่อวัน โดยการกระจายอย่างรวดเร็วนี้ทำให้หลายฝ่ายกังวล และรัฐบาลเองก็เป็นห่วงผลกระทบที่จะเกิดขึ้นทั้งนี้ เชื่อว่าเศรษฐกิจไทยในปัจจุบันได้ผ่านจุดต่ำสุดแล้วและค่อย ๆ ฟื้นตัวขึ้น ส่วนจะฟื้นตัวได้ดีแค่ไหน ขึ้นอยู่กับการบริหารนโยบายด้านเศรษฐกิจและการควบคุมโรคว่าทำได้อย่างเหมาะสม อย่างดี และสมดุลแค่ไหน หากรัฐบาลสามารถบริหารเศรษฐกิจไม่มีข้อติดขัด ขัดข้อง ก็เชื่อว่าเศรษฐกิจไทยจะกลับมาเติบโตต่อได้ โดยในปีนี้คาดว่าเศรษฐกิจจะขยายตัวได้ไม่ต่ำกว่า 4%นายอาคม กล่าวอีกว่า ปัญหาระยะสั้น 3 เรื่องที่ต้องติดตาม เพราะจะมีผลต่อการฟื้นตัวของเศรษฐกิจไทย ได้แก่1. สถานการณ์ราคาน้ำมันที่ปัจจุบันปรับเพิ่มขึ้นเป็นผลมาจากความขัดแย้งของรัสเซีย และยูเครน ซึ่งหากสถานการณ์จบลงด้วยดีก็จะส่งผลดีต่อทิศทางราคาน้ำมัน โดยปีนี้คาดว่าราคาน้ำมันจะอยู่ที่ระดับ 90-100 ดอลล่าร์ต่อบาเรล2. อัตราเงินเฟ้อที่สูงขึ้น ส่งผลให้ราคาอาหารปรับตัวเพิ่มขึ้น3. สถานการณ์โควิด-19 โดยรัฐบาลยังมีความเป็นห่วงในเรื่องนี้ว่าอาจจะส่งผลกระทบกับเศรษฐกิจ โดยเฉพาะเศรษฐกิจต่างจังหวัดและเศรษฐกิจชายแดน เนื่องจากเศรษฐกิจในปัจจุบันกำลังฟื้นตัวได้ดี"ไม่อยากให้ตกใจมากจนเกิดไปเรื่องโควิด-19 แค่เราระมัดระวังมากขึ้นทุกอย่างก็น่าจะปลอดภัย และขอให้เชื่อข้อมูลข่าวสารจากทางราชการเป็นหลัก" นายอาคม กล่าว